## Rješenje o određivanju područja stalnog međunarodnog graničnog pomorskog prijelaza I. kategorije Rijeka

### NN 6/2012 (13.1.2012.), Rješenje o određivanju područja stalnog međunarodnog graničnog pomorskog prijelaza I. kategorije Rijeka

POLICIJSKA UPRAVA PRIMORSKO-GORANSKA

177

Na temelju članka 15. stavka 2. Zakona o nadzoru državne granice (»Narodne novine«, broj: 173/03., 100/04, 141/06., 8/07., 40/07.,146/08. i 130/11.), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj: 150/04.), Policijska uprava primorsko-goranska donosi

RJEŠENJE

O ODREĐIVANJU PODRUČJA STALNOG MEĐUNARODNOG GRANIČNOG POMORSKOG PRIJELAZA I. KATEGORIJE RIJEKA

Članak 1.

Područje stalnog međunarodnog graničnog pomorskog prijelaza I. kategorije Rijeka nalazi se u gradu Rijeci, a obuhvaća dio riječkog bazena luke Rijeka i dio sušačkog bazena luke Rijeka te kontejnerski terminal Brajdica.

Članak 2.

Ukupna površina stalnog međunarodnog graničnog pomorskog prijelaza I. kategorije Rijeka je 419 182 m².

Članak 3.

Područje graničnog prijelaza u riječkom bazenu čine katastarske čestice u k.o. Stari grad, kako slijedi:

3311/2, 3313, 3314, 3315, 3321/4, 3321/5, 3326/2, 3329/1, 3329/3, 3329/4, 3329/5, 3329/6, 3329/7, 3329/8, 3329/9, 3329/10, 3329/11, 3330/1, 3330/2, 3330/3, 3331, 3332/1, 3332/2, 3333, 3334, 3335/1, 3335/3, 3336, 3337, 3338, 3339, 3340, 3343, 3344, 3345, 3346, 3347, 3348, 3349, 3350, 3351, 3352, 3353/1, 3353/2, 3353/3, 3354, 3356/1, 3356/2, 3357, 3359, 3360, 3361/1, 3361/2, 3363/1, 3363/2, 3366, 3368/1, 3368/2, 3368/3, 3368/4, 3369, 3370, 3371, 3372, 4126/3. Ukupna površina ovog dijela graničnog prijelaza riječkog lučkog bazena iznosi 256 108 m², ne računajući površinu sidrišta.

Područje graničnog prijelaza u riječkom bazenu obuhvaća područje užeg područja grada Rijeke od Zagrebačke obale na zapadu do Žabice na istoku, odnosno ograđeno područje od Zagrebačkog do Istarskog pristaništa. Navedeno područje je ograđeno carinskom ogradom koja područje grada odvaja od lučkog područja. Na tom području nalaze se pristaništa:

Zagrebačko, Bratislavsko, Praško, Budimpeštansko, Bečko i Istarsko pristanište te Visinov, Orlandov i De Franceschiev gat.

Na području graničnog prijelaza nalaze se skladišta pod rednim brojevima od 5 do 35, koja se koriste za generalni i rasuti teret, dva silosa i hladnjača za južno voće, trafo stanice od broja 1 do 5 sa spojnim stanicama, dva carinska prolaza (Zagrebačko pristanište i Žabica) kao i pet željezničkih prolaza te pripadajuće obalne dizalice i brodoprekrcivači. Kroz područje graničnog prijelaza protežu se željeznički kolosijeci u ukupnoj dužini od 16 km. Na području tog dijela graničnog prijelaza nalaze se 3 kontejnera i 2 čvrsta objekta koje koriste službenici granične policije i carine te zaštitarska služba.

Granični prijelaz obuhvaća još i istočno i zapadno sidrište luke Rijeka, u granicama naznačenim u članku IV. Odluke o osnivanju lučke uprave Rijeka (»Narodne novine«, broj: 42/96).

Područje graničnog prijelaza u sušačkom bazenu čine katastarske čestice u k.o. Stari grad, kako slijedi:

dio 4786/2, dio 4787/1, 4787/3, 4786/3, 4834, 4677, dio 4678, 4676, 4675.

Površina ovog dijela graničnog prijelaza u sušačkom bazenu luke Rijeka je 28 074 m². Područje graničnog prijelaza obuhvaća područje dijela bazena Sušak od carinskog prolaza »Kapetanija« ispred zgrade Lučke kapetanije Rijeka do bivšeg okretnog mosta na Mrtvom kanalu te se dalje proteže od bivšeg okretnog mosta na Mrtvom kanalu uzduž Vinodolskog pristaništa u širini od oko 12 m do korijena Ružićevog gata i Sušačkog lukobrana koji su sastavni dio područja pod imenom »Porto Baross«. To područje je ograđeno sa zapadne i sjeverne strane carinskom ogradom.

Na području graničnog prijelaza koji obuhvaća područje dijela bazena Sušak nalaze se: Senjsko pristanište i Vinodolsko pristanište, Ružićev gat i Sušački lukobran.

Na području graničnog prijelaza koji obuhvaća područje dijela bazena Sušak nalaze se skladišta br. 40 i 41 za generalni teret, s pripadajućim uredskim prostorima te dvije trafostanice, br. 6 i 7. Na Senjskom pristaništu su četiri teretne dizalice, a na Sušačkom lukobranu pet. Kroz navedeno područje prolaze željeznički kolosijeci. Na području tog dijela graničnog prijelaza nalaze se i dva čvrsta objekta koja služe za potrebe carinske i zaštitarske službe, dva carinska prolaza (»Kapetanija« i »Okretni most«) te dva željeznička prolaza.

Područje graničnog prijelaza na kontejnerskom terminalu Brajdica čine katastarske čestice u k.o. Sušak, kako slijedi:

2962/1, 2962/10, 2890/1, 2890/2, 2950, 2959, 2983, 2965, 2962/9, 2962/8, 2962/7, 2962/5, 2962/4, 2945/1 i 2964.

Ukupna površina ovog dijela graničnog prijelaza na kontejnerskom terminalu Brajdica je 135 000 m².

Područje graničnog prijelaza na kontejnerskom terminalu Brajdica obuhvaća područje od carinskog prolaza »Brajdica« na zapadu do područja nasipa ispred portala tunela ceste D 404 na istoku te je ograđeno carinskom ogradom. Sastoji se od Kostrenskog pristaništa – zapad i jug, gata Brajdica te Rive Galioti.

Na području graničnog prijelaza na kontejnerskom terminalu Brajdica nalazi se skladište br. 46 i skladišta poluotvorenog tipa br. 49, 50 i 51, objekt lučkog restorana kao i trafostanice br. 2 i 3. Na Kostrenskom pristaništu se nalaze 3 kontejnerska mosta na južnoj obali, a na zapadnoj obali je jedan kontejnerski most.

Područjem graničnog prijelaza na kontejnerskom terminalu Brajdica prolaze željeznički kolosijeci. Na navedenom području nalazi se carinski prolaz »Brajdica« s dva kontejnera koji služe za potrebe carinske i zaštitarske službe te dva željeznička prolaza.

Članak 4.

Danom stupanja na snagu ovog Rješenja prestaje važiti Rješenje o određivanju područja stalnog međunarodnog graničnog pomorskog prijelaza I kategorije Rijeka (»Narodne novine«, broj: 55/2009).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-09-01/N-4665-2011.

Rijeka, 15. prosinca 2011.

Načelnik
Tomislav Dizdar, v. r.

Rješenje, NN 6/2012-177